*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*44. számú előterjesztés*

Bátaszék Város Önkormányzat Képviselő-testületének 2022. március 23-án

16 órakor megtartandó ülésére

*Sárköz Jövőjéért Egyesület kérelme*

|  |
| --- |
| **Előterjesztő:** dr. Bozsolik Róbert polgármester  **Készítette**: dr. Firle- Paksi Anna aljegyző    **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  KOIS Bizottság: 2022.03.22.  PG Bizottság: 2022.03.22. |

**Tisztelt Képviselő-testület!**

A Sárköz Jövőjéért Egyesület (székhely: 7148 Alsónyék, Templom utca 23., adószám: 19302609-1-17), az előterjesztés mellékletét képező kérelemmel fordult Bátaszék Város Önkormányzatához. A kérelemben foglaltak szerint 2022. április 18. napján kerül megrendezésre az V. Tolna Megyei Népzenei Gálájuk, melyhez a gála helyszínéül szeretnék igénybe venni a bátaszéki Kalász János Városi Sportcsarnokot az épület valamennyi szolgáltatásával együtt 2022. április 14. 8.00 órától április 19. 20.00 óráig.

**A Bát- Kom 2004 Kft. az alábbi tájékoztatást nyújtotta a rendezvény megtartásának felmerülő várható költségeivel kapcsolatosan:**

A sportcsarnok berendezése a hangverseny lebonyolítására alkalmassá tétele, majd a koncert utáni rendezvénytér bontás, takarítás 170 munkaórát vesz igénybe. A szervezésnek köszönhetően a munkák nagy részét munkaidőben el tudják végezni. Munkaidőn túl, ünnepnap 35 órát fordítanak a munkafolyamatokra.

Költségei: 135 h x 2.000,- Ft + Áfa = 342.900,- Ft

35 h x 2.500,- Ft + Áfa = 111.125,- Ft

A rendezvénytér kialakításához tervezett anyagköltség 31.500,- Ft+ Áfa = 40.005,- Ft

Eszközigény rakodása, helyszínre szállítása az előzetes megbeszélések szerint:

45.000,- Ft + Áfa= 57.150,- Ft

A rendezvény időpontjában az iskolák tavaszi szünetet tartanak, így használati díj kieséssel nem számolunk. A megjelölt időtartam 120-125 h használati díja 11.100,- Ft/óradíjjal számolva a következőképpen alakulna: 1.332.000,- Ft és 1.387.500,- Ft.

Az üzleti tervben nem szereplő költségek összesen:

- munkaidőn túli munkabér ktg.: 111.125,- Ft

- anyagköltség: 40.005,- Ft

- rakomány kezelés: 57.150,- Ft

**208.280,- Ft**

A fenti költség nem tartalmazza a rendezvény idejére jutó épület üzemeltetési költséget (pl.: áram, víz).

Kérjük a rendezvény támogatása érdekében az alábbi határozati javaslat elfogadását:

**H a t á r o z a t i j a v a s l a t :**

**V. Tolna Megyei Népzenei Gálája helyszínének díjmentes biztosítására**

Bátaszék Város Önkormányzatának Képviselő-testülete a Sárköz Jövőjéért Egyesület V. Tolna Megyei Népzenei Gálája megrendezéséhez 2022. április 14. 8.00 órától április 19. 20.00 óráig a Kalász János Városi Sportcsarnok épületét valamennyi szolgáltatásával együtt díjmentesen biztosítja.

*Határidő:* 2022. március 9.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:*  Sárköz Jövőjéért Egyesület

BÁT-KOM 2004 Kft. ügyvezetője

Bátaszéki KÖH Pénzügyi Iroda

irattár